DIN 1451

Η DIN 1451 είναι μια γραμματοσειρά Sans Serif που χρησιμοποιείται σε έγγραφα τεχνικών προϊόντων και την κυκλοφοριακή σήμανση. Στη σημερινή της έκδοση καθιερώθηκε το 1936 στη Γερμανία, ενώ είχε πρωτοεμφανιστεί το 1906 στο σιδηροδρομικό δίκτυο της Πρωσίας. Ο ορισμός της γραμματοσειράς γίνεται στο πρότυπο του Διεθνούς Οργανισμού Τυποποίησης ονόματι DIN EN ISO 3098.

Η γραμματοσειρά σχεδιάστηκε το 1936 από το Γερμανικό Ινστιτούτο Τυποποίησης και έτσι έλαβε το πρόθεμα DIN (γερμ. Deutsches Institut für Normung), που είναι το αρκτικόλεξο της ονομασίας του ινστιτούτου.

 Στην Ελλάδα 
μικρογραφία|Μπλέ πινακίδα προτύπου Π-2 επαρχιακής οδού βάσει ΚΟΚ 2009. Χρησιμοποιεί το πρότυπο γραμματοσειράς DIN 1451.
μικρογραφία|Πράσινη πινακίδα προτύπου Π-82 αυτοκινητοδρόμου βάσει ΚΟΚ 2009. Χρησιμοποιεί το πρότυπο γραμματοσειράς DIN 1451.

Στην Ελλάδα, από τη δεκαετία του 1974 χρησιμοποιείται, έπειτα από προσαρμογή από το Υπουργείο Δημοσίων Έργων, το παρόμοιο βρετανικό σύστημα σήμανσης για τις επαρχιακές οδούς (μπλέ πινακίδες). Από το 2003 ακολουθήθηκε το γερμανικό πρότυπο σηματοδότησης DIN στη σήμανση των αυτοκινητοδρόμων ταχείας κυκλοφορίας (πράσινων πινακίδων), με προσαρμογή της γραμματοσειράς από τον σχεδιαστή Έκτορα Χαραλάμπους, DIN 1451 για την κανονική και την στενή γραφή (γερμ. Mittelschrift και Engschrift). Χρησιμοποιείται επίσης ως εταιρική γραμματοσειρά από την ναυτιλιακή εταιρία Superfast Ferries και την εταιρία καλλυντικών Korres.

Παραπομπές

Κατηγορία:Γραμματοσειρές